A Fizioterápiás Szakdolgozók Egyesülete

2025. június 23. napján megtartott közgyűlésének a jegyzőkönyve

A közgyűlése időpontja: 2025. június 23. 19:00. óra, helyszíne: 1139 Budapest, Teve utca 9/b 1. em. 4.

9.00 órakor Balázs Mária elnök a jelenléti ív alapján rögzíti, hogy a ………. fő rendes tagságból ……. fő van jelen, így megállapítja, hogy a közgyűlés nem határozatképes, ezért – a meghívónak megfelelően – 19:30 órakor megismételt közgyűlésre kerül sor, amely a meghirdetett napirendi pontok szerint a megjelentek számára tekintet nélkül határozatképes.

19:30 perckor Balázs Máriaelnök a megismételt közgyűlést megnyitja, és megállapítja, hogy a ………. fő rendes tagságból ……. rendes, szavazati joggal rendelkező tag van jelen, és megállapítja, hogy a Fizioterápiás Szakdolgozók Egyesülete alapszabálya értelmében a megismétel közgyűlés a meghívóban meghirdetett napirendi pontok szerint a megjelentek számára tekintet nélkül határozatképes. Az elnök a megismételt közgyűlést megnyitja.

Balázs Mária elnök a közgyűlés megnyitása után köszönti a jelenlévőket. Javasolja, hogy a közgyűlés válassza meg a tisztviselőit. Vállalja, hogy a közgyűlés levezető elnöki tisztségét betölti és ezt szavazásra bocsátja.

***1/2025. (06.23.) sz. közgyűlési határozat***

**A közgyűlés a javaslatot egyhangú határozattal megválasztotta Balázs Máriát levezető elnöknek**.

A tisztviselők személyére tett javaslatok alapján a közgyűlés nyílt szavazással, egyhangú határozattal ellenszavazat és tartózkodás nélkül az alábbi személyeket választotta meg a közgyűlés tisztviselőinek:

Levezető elnök javasolja jegyzőkönyvvezetőnek: *Fábián Borbálát*

***2/2025. (06.23.) sz. közgyűlési határozat***

**A közgyűlés egyhangú határozattal megválasztotta Fábián Borbálát jegyzőkönyvvezetőnek**.

Levezető elnök javasolja jegyzőkönyv hitelesítőknek: Kőszegi Gabriellát és Hajdúné Benczédi Krisztinát

***3/2025. (06.23.) sz. közgyűlési határozat***

**A közgyűlés egyhangú határozattal megválasztotta** Kőszegi Gabriellát és Hajdúné Benczédi Krisztinát **jegyzőkönyv-hitelesítőnek**.

##### A levezető elnök tájékoztatja a megjelenteket arról, hogy a közgyűlés célja az egyesületet érintő, az alábbi napirendi pontokban foglaltak megvitatása, elfogadása. A levezető elnök javasolja, hogy a közgyűlés a határidőben kiküldött meghívóval összhangban a következő napirendi pontokat tárgyalja:

1. **Megnyitó, a közgyűlés tisztségviselőinek (a levezető elnök, a jegyzőkönyvvezető és jegyzőkönyv hitelesítők) megválasztása, napirendi pontok elfogadása;**
2. **Az Egyesület Alapszabály módosításának megvitatása és jóváhagyása;**
3. **Kvárta-Somogyi Éva vezetőségi tag megválasztásának megerősítése**
4. **Egyebek**

***4/2025. (06.23.) sz. közgyűlési határozat***

**A közgyűlés a fenti napirendi pontokat nyílt szavazással, egyhangú határozattal, ellenszavazat és tartózkodás nélkül elfogadták.**

Ezt követően a levezető elnök a fenti tárgysorrendben megkezdi a tanácskozást.

**2. Az Egyesület Alapszabályának módosítása**

Balázs Mária elnök ismertette a Fővárosi Törvényszék 14.Pk.60.499/2003/24. sorszámú végzését, melynek a lényege az, hogy az hatályos alapszabálya szerint a vezetőség tagjait a közgyűlés 5 évre választja, azonban a 2025. március 28-án megtartott közgyűlésen Kvárta-Somogyi Évát rövidebb időszakra választotta meg a közgyűlés, ami a bíróság szerint jogellenes állapotot eredményezett. A bíróság felhívta az egyesületet a jogellenes állapot megszüntetésére.

Az elnök elmondta, hogy az alapszabályban valóban célszerű rendelkezni arról az esetről, ha egy tisztségviselő megbízása valamely okból korábban szűnik meg, mint amennyi időre megválasztották, illetve korábban szűnik meg, mint a többi vezető tisztségviselő megbízása. Célszerű ugyanis az, ha a vezetőség tagok megbízása egy időpontban szűnik meg, és így lehet 5 éves ciklusonként rendes tisztújítást tartani.

Ezért Balázs Mária tag javasolta, hogy az alapszabály 7.2.1. pontja egészüljön ki az alábbi szöveggel:

„Amennyiben a vezetőség valamelyik tagjának a megbízása a megválasztását követő 5 éven belül megszűnik, akkor a helyére megválasztott vezetőségi tag megválasztásakor a közgyűlés úgy is dönthet, hogy az újonnan megválasztásra kerülő vezető tisztségviselő megbízatásának az időtartamát a vezetőség másik tagja vagy tagjai megbízásának az időtartamához igazítja, annak érdekében, hogy a vezető tisztségviselők megbízásának időtartama egyszerre érjen véget, és a rendes tisztújításra mindhárom vezetőségi tag vonatkozásában egyszerre kerülhessen sor.”

Miután kérdés, hozzászólás nem volt, az elnök kérte, hogy a közgyűlés szavazzon az alapszabály módosításáról.

Ezt követően a közgyűlés nyílt szavazással, ellenszavazat és tartózkodás nélkül az alábbi egyhangú határozatot hozta:

***5/2025. (06.23.) sz. közgyűlési határozat***

**A közgyűlés az alapszabály 7.2.1. pontját az alábbi rendelkezésekkel egészítette ki:**

**„Amennyiben a vezetőség valamelyik tagjának a megbízása a megválasztását követő 5 éven belül megszűnik, akkor a helyére megválasztott vezetőségi tag megválasztásakor a közgyűlés úgy is dönthet, hogy az újonnan megválasztásra kerülő vezető tisztségviselő megbízatásának az időtartamát a vezetőség másik tagja vagy tagjai megbízásának az időtartamához igazítja, annak érdekében, hogy a vezető tisztségviselők megbízásának időtartama egyszerre érjen véget, és a rendes tisztújításra mindhárom vezetőségi tag vonatkozásában egyszerre kerülhessen sor.”**

(....... igen , 0 nem és 0 tartózkodás)

**3. Kvárta-Somogyi Éva vezetőségi tag kinevezésének megerősítése;**

Balázs Mária elnök elmondta, hogy miután a Fővárosi Törvényszék álláspontja szerint Kvárta-Somogyi Éva megválasztásának időtartama nem volt alapszabályszerű, kérte a közgyűlést, hogy a választást erősítsék meg egy új szavazással, immár az imént módosított alapszabályi rendelkezéseknek megfelelően.

***6/2025. (06.23.) sz. közgyűlési határozat***

**A közgyűlést megerősítette *Kvárta-Somogyi Éva (született: Somogyi Éva, Keszthely, 1967. 07.25,; anyja születési neve, Kiss llona., lakóhelye: 8394 Alsópáhok, Balassi Bálint u, 47.) vezetőségi tag megválasztását 2028.09.28-ig terjedő határozott időtartamra vonatkozóan.***

(....... igen , 0 nem és 0 tartózkodás)

Balázs Mária elnök elmondta, hogy az álláspontja szerint a fenti határozattal eleget tettek a bíróság felhívásának és helyreállították az egyesület alapszabályszerű működését.

**4. Egyebek**

További hozzászólás és észrevétel nem lévén, a levezető elnök megköszönte a jelenlévők részvételét és a közgyűlést berekesztette.

Kelt: Budapest, 2025.06.23

|  |  |
| --- | --- |
| *\_\_\_\_\_\_\_\_\_\_\_\_\_\_\_\_\_\_\_*  *Balázs Mária*  *(levezető elnök)*  *\_\_\_\_\_\_\_\_\_\_\_\_\_\_\_\_\_\_\_*  *Kőszegi Gabriella*  *(jegyzőkönyv-hitelesítő tag)* | *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*  *Fábián Borbála*  *(jegyzőkönyvvezető)*  *\_\_\_\_\_\_\_\_\_\_\_\_\_\_\_\_\_\_\_*  *Hajdúné Benczédi Krisztina*  *(jegyzőkönyv-hitelesítő tag)* |